hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ԱՄՆ-ը կոչ է անում ՄԱԿ-ի Գլխավոր ասամբլեային հեռացնել Ռուսաստանին Մարդու իրավունքների կոմիտեից | Forrights.am
ԱՄՆ-ը ՄԱԿ-ի Գլխավոր ասամբլեային կդիմի Ռուսաստանին Մարդու իրավունքների խորհրդից հեռացնելու խնդրանքով, երկուշաբթի հայտարարել է ՄԱԿ-ում ԱՄՆ մշտական ներկայացուցիչ Լինդա Թոմաս-Գրինֆիլդը։
Այս հայտարարությունը հնչել է այն բանից հետո, երբ Ուկրաինան մեղադրել է ռուսական զորքերին Բուչա քաղաքում տասնյակ խաղաղ բնակիչների սպանության մեջ։ Հիշեցնենք, որ Ռուսաստանը ՄԱԿ-ի Մարդու իրավունքների խորհրդի անդամ է արդեն երկրորդ տարին։ Ժնևում գործող խորհրդի անդամության ընդհանուր ժամկետը երեք տարի է։
Ձայների երկու երրորդի մեծամասնությամբ Գլխավոր ասամբլեան, որը բաղկացած է 193 անդամ երկրներից, կարող է զրկել երկրին խորհրդի անդամ լինելուց մարդու իրավունքների համակարգված և կոպիտ խախտումների համար:
Երկուշաբթի օրը ելույթ ունենալով Բուխարեստում՝ Լինդա Թոմաս-Գրինֆիլդն ընդգծել է, որ «Ռուսաստանի մասնակցությունը Մարդու իրավունքների խորհրդին ֆարս է»։
«Ուստի,- շարունակեց նա,- մենք կարծում ենք, որ ժամանակն է, որ ՄԱԿ-ի Գլխավոր ասամբլեան քվեարկի վերջինիս հեռացման օգտին»:
Փետրվարի 24-ից ի վեր, երբ սկսվեց ռուսական ներխուժումը Ուկրաինա, ՄԱԿ-ի Գլխավոր ասամբլեան առնվազն 140 «կողմ» ձայներով երկու բանաձև է ընդունել, որոնք դատապարտում են Ռուսաստանին։
«Իմ ուղերձը 140 երկրներին, որոնք խիզախորեն միավորվել են, այսպիսին է. Բուչայից ստացված պատկերները և Ուկրաինայում տեղի ունեցած ավերածությունները պահանջում են, որ մենք այժմ մեր խոսքերը համապատասխանեցնենք գործողություններին», — ասաց Թոմաս-Գրինֆիլդը, ով այցով գտնվում էր Ռումինիայում: Դրա նպատակն է, մասնավորապես, պարզել, թե արդյոք այս երկիրը դիմակայում է Ուկրաինայից փախստականների հոսքին։
Ռուսական զորքերի դուրսբերումից հետո քաղաքում հայտնաբերված մոտ 300 դիակներից, ըստ Բուչայի քաղաքային իշխանությունների, մոտ 50-ը եղել են ռուս զինվորականների կողմից սպանության զոհ:
Reuters-ը չի կարողացել ինքնուրույն ճշտել, թե ով է պատասխանատու քաղաքի բնակիչների սպանությունների համար։
Ուկրաինայի իշխանությունները հայտարարել են, որ հետաքննում են հնարավոր ռազմական հանցագործությունները:
Այս ձեւակերպումն է օգտագործել նաեւ Ֆրանսիայի նախագահ Էմանուել Մակրոնը։
Հիշեցնենք, որ 2011 թվականի մարտին Լիբիան հեռացվել էր ՄԱԿ-ի Մարդու իրավունքների կոմիտեի կազմից՝ կապված հակակառավարական ցույցերի մասնակիցների դեմ Մուամար Քադաֆիի զորքերի բռնի գործողությունների հետ:
Նախորդ նյութըԴավիթ Տոնոյանը հայտարարել է, որ հրթիռների ձեռքբերման վերաբերյալ ճիշտ որոշում է կայացրել
Հաջորդ նյութըԿարևոր որոշում Վճռաբեկ դատարանից՝ դատապարտյալին վաղաժամկետ պայմանական ազատ արձակելիս նրա նախընթաց վարքագիծը գնահատելու առումով
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.